**Մեխիկո զբոսայգի** (իսպ.՝ Parque México), հայտնի է նաև որպես **Parque San Martín**, մեծ հասարակական զբոսայգի Մեխիկոյի Կվատեումոկ ավանի Կոնդեսա շրջանի Colonia Hipódromo տարածքում։ Աչքի է ընկնում արտ-դեկո ճարտարապետությամբ։ Համարվում է քաղաքի ամենամեծ կանաչ գոտին։

Պատմություն
-----------

Այգին կառուցվել է 1920-ական թվականներին, երբ հիմնադրվում էր Colonia Hipódromo տարածքը։ Նախկինում տարածքը եղել է ամառանոց և ձիարշավարան, պատկանել է կոմսուհի Միրավալին։ Երբ այս շրջանը վերածվում էր բնակարանային տարածքի, ըստ բնապահպանական օրենքների շինություններ կառուցել հնարավոր չէր, և կառուցվեց ներկայիս այգին։ Մեխիկո զբոսայգին ոչ միայն Colonia Hipódrom-ի, այլ նաև Կոնդեսայի կենտրոնն է։

Զբոսայգին գտնվում է Avenida México և Michoacán փողոցներեի տարածքում։ Սա առաջին ժամանակակից զբոսայգին է, որ ստեղծվել է ճարտարապետական նախագծով։ Այգում կրկնօրինակվել են եվրոպական այգիների շատ տարրեր՝ լճակներ, արահետներ։ Զբոսայգին տարբերվում է Ալամեդա սենտրալ և Իսպանիա զբոսայգիներից. Մեխիկոյի առավել ավանդական զբոսայգիներում արահետները հատում են անկյունագծերով, Մեխիկո զբոսայգում ուղիներն ավելի «օրգանական» են և ավելի քիչ կոշտ։ Այգում կազմակերպվում են տարբեր մշակութային միջոցառումներ, երեխաները ֆուտբոլ են խաղում, հեծանիվ քշում, մեծահասակները ֆիզիկական վաժություններ կատարում կամ հանգստանում։

Այգում կան շատրվաններ, լճակներ, ջրվեժներ։ Լճերից մեկում բադեր և կարապներ են բնակվում։ Ծառերն ու թփերը խոնավ տարածքներին բնորոշ բուսատեսակներ են՝ միջերկրական նոճիներ, պատկառուկներ, արմավենիներ։ Այստեղ հանդիպում է նաև առավել էկզոտիկ ֆլորա՝ բամբուկային անտառներ։ Ծառերի մի մասը տնկվել է այգու հիմնադրումից ի վեր։

Այգում է գտնվում արտ-դեկո ոճով ժամացույցը, որի վրա փակցված է Հայոց ցեղասպանության 100-րդ տարելիցի խորհրդանիշ անմոռուկը և մակագրություն։ Նախկինում ժամացույցը յուրաքանչյուր ժամն ազդարարելիս հնչեցրել է դասական երաժշտությունI։

Այգու հայտնի վայրերից է Teatro al Aire Libre Lindbergh (Lindbergh բացօթյա թատրոնը), կամ Foro Lindbergh, որը բաղկացած է 5 ճարտարապետական սյուներից։ Այգում կա կնոջ ֆիգուրով, ջրամանը ձեռքին շատրվան, որի հեղինակն է Խոսե Մարիա Էռնանդես Ուրբինան։ Որպես արձանի մոդել հանդես է եկել Լուզ Խիմենեսը, ով կերպարներ է մարմնավորել Դիեգո Ռիվերայի համար։ 5 սյուները ստեղծում են բեմահարթակ, որտեղ կա Ռոբերտո Մոնտենեգրոյի "Alegoría al Teatro" որմնանկարը։

Զբոսայգին Անտրոպոլոգիայի և պատմության ազգային ինստիտուտի կողմից ճանաչվել է որպես քաղաքի ժառանգության մաս։

Բարեկարգումներ
--------------

2008 թվականին այգում իրականացվել են բարեկարգման աշխատանքներ՝ մշակվել են բույսերը, վերանորոգվել է ոռոգման համակարգը, երիտասարդացվել են պարտեզային հատվածները, բարելավվել է այգու լուսավորումը, վերականգնվել է Lindbergh թատրոնը։

Տես նաև
-------

* Կոնդեսա (Մեխիկո)

Պատկերասրահ
-----------

* 
* 
* 
*

Ծանոթագրություններ
------------------

1. ↑  Mexico: Ciudad Mexico.com. Retrieved September 7, 2010
2. 1 2 3 4 5  "Parque México" (in Spanish). Mexico: Ciudad Mexico.com. Retrieved 2010 թ․ սեպտեմբերի 7.`{{cite web}}`: CS1 սպաս․ չճանաչված լեզու (link)
3. 1 2  "Urbanismo: Parque México: Pulmón de la colonia Condesa" (in Spanish). Mexico: Noticias Architectura. Արխիվացված է the original 2010 թ․ հունիսի 20-ին. Retrieved 2010 թ․ սեպտեմբերի 7.`{{cite web}}`: CS1 սպաս․ չճանաչված լեզու (link)
4. 1 2 3 4 5 6 7 8  "Analizan el Parque México" (in Spanish). Mexico: INAH. 2008 թ․ հունվարի 27. Retrieved 2010 թ․ սեպտեմբերի 7.`{{cite web}}`: CS1 սպաս․ չճանաչված լեզու (link)(չաշխատող հղում)
5. ↑  "Delegación Cuauhtémoc: la tercera, ¿será la vencida?: Se destina un presupuesto para rescatar el Foro Lindbergh del Parque México en la colonia Condesa, anuncia el jefe delegacional", *Excelsior*, 17 January 2013

Արտաքին հղումներ
----------------

* Información del parque México
* Contenido sobre el Parque México en la página de mexicocity.gob Archived 2007-12-20 at the Wayback Machine.